Svetová banka a OLAF pokročili v spoločnom úsilí bojovať proti podvodom a korupcii pri rozvojovej pomoci
V Bruseli bola podpísaná Dohoda o spolupráci medzi Európskym úradom pre boj proti podvodom (OLAF) a Svetovou bankou. 
Podpísaná Dohoda je prvým krokom k zvýšenej spolupráci medzi týmito dvomi inštitúciami, na čom sa dohodli ich vrcholní predstavitelia už v rámci konania 12. konferencie medzinárodných vyšetrovateľov, hosťovanej Svetovou bankou v máji tohto roku vo Washingtone.
„Európska únia a jej členské štáty sú jedným z najväčších donorov pre rozvojovú pomoc. Svetová banka je v tejto súvislosti dôležitá ako správca veľkej časti prostriedkov z fondov Európskej únie. 
V čase hospodárskej krízy je čoraz dôležitejšie posilňovať spoluprácu medzi vyšetrovacími úradmi 
s cieľom predchádzať podvodom a zaistiť, aby sa každý cent z medzinárodných fondov dostal určenému príjemcovi“ povedal generálny riaditeľ OLAFu pán Giovanni Kessler.
Dohoda o spolupráci umožní vzájomnú spoluprácu počas celého vyšetrovacieho cyklu formou rýchlejšej a cielenejšej výmeny informácií, výkonom spoločných vyšetrovaní, kde sú v hre tak finančné záujmy EÚ ako aj Svetovej banky. Bude zároveň umožnená výmena personálu a spolupráca v oblasti školení. 
 Viac informácií nájdete v plnom znení tlačovej správy OLAFu : http://ec.europa.eu/anti_fraud/press_room/pr/2011/14_en.html 

Zdroj: http://www.olaf.vlada.gov.sk/26128/svetova-banka-a-olaf-pokrocili-v-spolocnom-usili-bojovat-proti-podvodom-a-korupcii-pri-rozvojovej-pomoci.php